|  |
| --- |
| **OŠ Col, PŠ Podkraj**  **1. razred**  Pouk na daljavo – Učna gradiva in navodila za učence  Učiteljica Katja Turk Medvešček  email: [katja.turk@guest.arnes.s](mailto:katja.turk@guest.arnes.s)  Vzgojiteljica Slavica Velikonja  Email: [slavica.velikonja1@guest.arnes.si](mailto:slavica.velikonja1@guest.arnes.si) |
| **Ponedeljek, 11. 5. 2020** |
| **GUM: POSLUŠANJE**  J. Haydn: Ura  **Prosi starše, da ti preberejo kratko zgodbico o urah:**  Nekoč je živel kralj, ki je imel zelo rad ure. V svojem gradu je imel veliko sobano, v kateri je bilo ogromno vseh mogočih ur in uric. Vsakdo, ki je prišel h kralju na obisk, je vedel, da ga bo zelo razveselil, če mu bo v dar prinesel posebno uro. Tako so k njemu v goste hodili ljudje iz različnih koncev sveta, Indije, Kitajske, Amerike ... in mu prinašali ure najrazličnejših velikosti in oblik. Vsaka od uric pa je tudi tekla in bila drugačna.  **Poslušaj posnetek skladbe skladatelja Joseph Haydn z naslovom Ura.**  <https://www.youtube.com/watch?v=CF1F8S7VOAg>  **V zvezek za glasbeno umetnost napiši naslov: URA**  **Posnetek poslušaj še enkrat in ob poslušanju skladbe z barvicami nariši uro po svoji zamisli.** |
| **SLJ, SLJ: Pravljica**  **Letonska pravljica MEDVED IN MIŠKA, Berilo 1, str. 86 in 87**  Starši preberite otrokom pravljico in se o njeni vsebini z njimi pogovorite.  Otrok naj s pomočjo vprašanj obnovi vsebino in pove svoje mnenje o zgodbi.  **Ustno odgovori na vprašanja:**  Ti je bila pravljica všeč? Zakaj?  Kaj je sprva hotel medved narediti z miško Razposajenko?  Kako se je medvedu povrnila njegova dobrota?  Si se tudi ti kdaj znašel/znašla v težavah?  Kdo ti je pomagal?  Kako si se počutil, ko ti je nekdo pomagal?  Si tudi ti kdaj komu pomagal/pomagala? Kdaj in kako?  Kako si se počutil, ko si nekomu pomagal?  **V mali zvezek napiši pet besed, ki si jih slišal v pravljici.**  **Kdor želi, lahko napiše tudi kakšno poved.** |
| **MAT: ŠTEVILA DO 20**  **Reši naloge v DZ za MATEMATIKO (moder) Lili in Bine na straneh 28 in 29.**  Vstavi ustrezen znak (večje, manjše, je enako).  Uredi števila po velikosti. |